**Systém pomoci v súvislosti s vojenským konfliktom na Ukrajine**

Združenie miest a obcí Slovenska (ďalej len „ZMOS“) v spolupráci s Veľvyslanectvom Ukrajiny v Slovenskej republike a s partnermi v oblasti samospráv, cirkví a charity spúšťa s okamžitou účinnosťou **Logistický model KOMUNAL (ďalej len „LMK“),** v rámci ktorého s ohľadom na aktuálnu situáciu vyhlasuje 3 moduly aktivácie vlastných a spolupracujúcich združených kapacít:

**MODUL 1 OPERATÍVNA KOORDINÁCIA V KONTAKTNÝCH MIESTACH PRIHRANIČNÝCH OBLASTÍ**

**STREDISKO: MESTSKÝ ÚRAD SOBRANCE, Štefánikova 23, 073 01 Sobrance**

ÚLOHY: MONITORING SITUÁCIE NA HRANIČNÝCH PRIECHODOCH

NAHLASOVANIE POTRIEB POMOCI ZO STRANY PODLIEHAJÚCICH SUBJEKTOV V PRIHRANIČNÝCH OBLASTIACH

ZABEZPEČENIE UBYTOVANIA A VYSIELANIE KOORDINÁTOROV Z RADOV OBČANOV UKRAJINSKEJ NÁRODNOSTI ŽIJÚCICH NA SLOVENSKU

KOORDINÁCIA SO ŠTÁBOM ZLOŽIEK MV SR A FS SR ZRIADENOM PRI RIADITEĽSTVE HaCP SOBRANCE

**MODUL 2 KOORDINÁCIA UBYTOVANIA, UMIESTŇOVANIA A PREVOZU PRICHÁDZAJÚCICH OSÔB**

**STREDISKO: MESTSKÝ ÚRAD MICHALOVCE, Námestie osloboditeľov 30, 071 01**

**Michalovce**

ÚLOHY: SÚSTREĎOVANIE OSÔB A ICH USMERŇOVANIE NA PROSTRIEDKY ORGANIZOVANEJ ALEBO HROMADNEJ DOPRAVY

ZABEZPEČENIE POHOTOVOSTNÉHO UBYTOVANIA V ZÁKLADNOM ROZSAHU

KOMUNIKÁCIA S PODLIEHAJÚCIMI SUBJEKTAMI NA CELOM ÚZEMÍ VO VECI UBYTOVANIA PRICHÁDZAJÚCICH OSÔB

**MODUL 3 SYSTÉM MATERIÁLNEJ POMOCI**

**STREDISKO: MESTSKÝ ÚRAD VRANOV NAD TOPĽOU, Dr. C. Daxnera 87, 093 16 Vranov nad Topľou**

ÚLOHY: PREVÁDZKA SÚSTREĎOVACIEHO STREDISKA PRE DOPRAVNÉ PROSTRIEDKY HROMADNEJ PREPRAVY TOVARU S MATERIÁLNOU POMOCOU

ZABEZPEČENIE ICH VYSIELANIA PODĽA URČENÉHO REŽIMU

ZABEZPEČENIE NOCĽAHU A SOCIÁLNEHO ZÁZEMIA PRE VODIČOV V NEVYHNUTNOM PÍPRADE SKLADOVANIE MATERIÁLNEJ POMOCI V ZÁKLADNOM ROZSAHU

**ŠTRUKTÚRA LMK**

Základnú štruktúru LMK tvoria jednotlivé **OBCE SLOVENSKA** (mestá, obce, mestské časti), subjekty cirkví (farnosti, zbory a pod.), charitatívne združenia.

Funkciu koordinačnú a funkciu logistického celku plnia **OKRESNÉ CENTRÁ** riadené okresným koordinátorom.

Riadenie na najvyššej úrovni zabezpečuje **CENTÁLNE RIADENIE LMK** v zložení:

**LUKÁŠ BAŇACKÝ, ZMOS**

**Mons. JOZEF HALKO, Konferencia biskupov Slovenska**

**BOHDAN SAVENKO, Veľvyslanectvo Ukrajiny v Slovenskej republike**

**Ing. MIROSLAV DZURECH, Slovenská katolícka charita**

Prostredníctvom centrálneho riadenia LMK je riadená celá činnosť podliehajúcich subjektov okresných centier a jednotlivých modulov.

**PRIMÁRNE ÚLOHY PODLIEHAJÚCICH SUBJEKTOV**

1/ Vykonať pasportizáciu priestorových kapacít pre potreby umiestnenia utečencov z vojnou postihnutých oblastí v rámci katastrálneho územia a to v nasledujúcom členení (platí pre mestá, obce a mestské časti):

o Vlastné použiteľné kapacity obce

o Kapacity vo vlastníctve, nájme a správe iných subjektov\*

o Sústreďovacie priestranstvá

o Priestranstvá vhodné na vybudovanie záchytných a servisných zariadení

Údaje, ktoré je potrebné uviesť k ubytovacím kapacitám, resp. kapacitám ktoré môžu byť na ten účel núdzovo použiteľné, sú:

o štandardná obložnosť (počet štandardne ubytovateľných osôb)

o núdzová obložnosť (maximálny umiestniteľný počet osôb)

o adresný bod

Údaje, ktoré je potrebné uviesť k sústreďovacím priestranstvám a priestranstvám vhodným na vybudovanie záchytných a servisných zariadení:

o Približná výmera v m2

o Povaha plochy priestranstva (nespevnené, spevnené a pod.)

o Možnosť napojenia na inžinierske siete (ak áno uviesť aké)

o Situovanie z hľadiska dopravy (blízkosť železničnej stanice, hlavnej cesty, diaľnice a pod.)

\*Dôležité: do tejto kategórie neparia kapacity vo vlastníctve štátu, samosprávnych krajov a ubytovacie zariadenia (hotely a penzióny), ktoré sú vykazované inými inštitúciami.

V prípade Hlavného mesta SR Bratislavy a mesta Košice vykazujú kapacity v zmysle tohto bodu jednotlivé mestské časti. Hlavné mesto SR Bratislava a mesto Košice tak vykazujú len kapacity vo svojom vlastníctve a správe, resp. nájme. Mestské časti zase nevykazujú kapacity hlavného mesta SR Bratislavy, resp. mesta Košice vo svojom katastrálnom území.

Ponuky na pomoc týkajúce sa ubytovania prichádzajúcich osôb z vojnou postihnutých oblastí (nateraz len z obcí v pohraničných okresoch s Ukrajinou) adresovať na Migračný úrad MV SR!

2/ V zmysle záverov pasportizácie aktualizovať výkazy zasielané príslušnému okresnému úradu (mestá, obce a mestské časti);

3/ Určiť zo svojich radov okresného koordinátora a nahlásiť ho na Centrálne riadenie LMK (mestá, obce a mestské časti);

4/ Určiť vo svojom okrese **LOGISTICKÉ STREDISKO** pre materiálnu pomoc, v rámci ktorého bude sústreďovaná, triedená, balená, značená a expedovaná materiálna pomoc v rámci Slovenska aj priamo do vojnou postihnutých oblastí (mestá, obce a mestské časti). Nahlásiť adresu a súradnice logistického strediska;

5/ Určiť vo svojom katastrálnom území jedno alebo viac **KONTAKTÝCH MIEST** pre prijímanie materiálnej pomoci;

6/ Zabezpečiť zvoz materiálu z kontaktných miest do logistického strediska;

7/ Určiť z radov vlastných zamestnancov alebo dobrovoľníkov osoby zabezpečujúce procesy v rámci logistického strediska;

8/ Zabezpečiť obalový materiál (kartónové krabice, palety, fólie a pod) na balenie sústreďovaného materiálu;

9/ Informovať Centrálne riadenie LMK o splnení úlohy v zmysle bodov 7 a 8;

10/ Označovať sústreďovaný materiál štítkami (SK aj UA verzia), ktoré budú zaslané e-mailom jednotlivým okresným koordinátorom zo strany Centrálneho riadenia LMK;

11/ Zabezpečiť prioritizáciu sústreďovaného materiálu s ohľadom na akútnosť potreby ktorá bude určená Centrálnym riadením LMK;

12/ Zabezpečiť nakládku sústreďovaného materiálu na základe pokynu Centrálneho riadenia LMK.

**KONTAKTY NA CENTRÁLNE RIADENIE LMK**

**LUKÁŠ BAŇACKÝ, ZMOS**

**Mons. JOZEF HALKO, KBS**

**BOHDAN SAVENKO, Veľvyslanectvo Ukrajiny v SR**

**Ing. MIROSLAV DZURECH, Slovenská katolícka charita**

**HLAVNÝ KONTAKT: sekretariat@zmos.sk**